હમણાં જ અમદાવાદના વેપારી મહામંડળના આગેવાનોએ વડા પ્રધાન નરેન્દ્ર મોદીને પત્ર લખીને વિનંતી કરી છે કે તેમના પ્રશ્નો બાબતે સહાનુભૂતિપૂર્વક વિચારી યોગ્ય કાર્યવાહી કરવા હુકમ આપે. તેમણે જણાવ્યું છે કે બજારમાં હાલમાં વેપારીઓની ધંધાની વર્કિંગ કૅપિટલ કૅપિટલ ટૅક્સમાં બ્લૉક થઈ રહી છે એ માટે વેપારીઓને કૅપિટલ પૈકી વ્યાજમાં બે ટકા સબસિડી આપવી જોઈએ. મોટા ભાગના વેપારીઓ પોતાના મિત્રવર્તુળ અને સગાંસંબંધીઓ પાસેથી ઉછીનાં નાણાં લઈને ધંધો કરે છે. જીએસટીના અમલ બાદ પેમેન્ટના પ્રશ્નો વધી ગયા છે. ઈ-વે બિલ આવ્યા બાદ જે વેપારીઓ 20 લાખથી ઓછું ટર્નઓવર કરે છે તેઓને ટ્રાન્સપોર્ટ સહકાર આપતો નથી. ઈ-વે બિલની લિમિટ 50,000 રૂપિયાથી વધારીને બે લાખ કરવા વિનંતી કરી છે.